# **Datganiad Gwasanaeth**

# **Y Tîm Cyngor Ariannol**

## Gweledigaeth

Mae'r tîm Cyngor Ariannol wedi ymrwymo i gyflawni rhagoriaeth wrth ddarparu cyngor ac arweiniad ariannol i fyfyrwyr a darparu cymorth i fyfyrwyr drwy gronfeydd caledi. Mae'r tîm yn darparu cyngor amserol, cywir a theg sy'n gyson ac yn hygyrch. Mae'r tîm Cyngor Ariannol wedi ymrwymo i wella'n barhaus, gan ddatblygu a mireinio ei wasanaethau yn seiliedig ar adborth rhanddeiliaid a chyd-fynd mewn modd tryloyw ag amcanion y Brifysgol/Bywyd Myfyrwyr ac anghenion ein myfyrwyr.

## Cenhadaeth

Ein cenhadaeth yw galluogi darpar fyfyrwyr a myfyrwyr cofrestredig i wneud penderfyniadau gwybodus am eu cyllid, gan gynnwys mynd i'r afael â'u cymhwysedd i gael mynediad at gyllid statudol, ysgoloriaethau a bwrsariaethau. Rydym yn darparu gwasanaethau arweiniad a chymorth hygyrch ar faterion arian myfyrwyr, sy'n canolbwyntio ar fodel o hygyrchedd, didueddrwydd a pheidio â barnu. Rydym yn ymdrechu i ddarparu mentrau arloesol sy'n canolbwyntio ar fyfyrwyr sy'n ceisio hysbysu a grymuso myfyrwyr, gan sicrhau bod llai o fyfyrwyr yn wynebu bygythiad i'w haddysg oherwydd anawsterau ariannol a bod myfyrwyr yn cael y cyfle i gyflawni eu potensial.

## Ein Gwerthoedd

Mae Bywyd Myfyrwyr yn gweithredu'n unol â set ddiffiniedig o werthoedd craidd, a disgwylir i'n staff allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd.

Ein Gwerthoedd:

### Rydym yn Broffesiynol

Rydym yn ymfalchïo mewn defnyddio ein gwybodaeth, ein sgiliau, ein creadigrwydd a’n gallu i farnu i ddarparu gwasanaethau ac atebion arloesol, effeithiol, ac effeithlon, sydd o ansawdd rhagorol: Rydym yn ymfalchïo mewn derbyn a dangos cyfrifoldeb personol am wneud pethau ar amser ac i'r safon ddisgwyliedig; Rydym yn rhoi, yn ceisio ac yn gwerthfawrogi adborth adeiladol rheolaidd, gan ei ddefnyddio i gyfeirio datblygiad personol a gwella sicrhau rhagoriaeth; Mae gennym feddwl agored i gynigion a syniadau newydd ar gyfer darparu a chreu atebion arloesol; Rydym yn atebol am fethiant yn ogystal â llwyddiant, gan wneud penderfyniadau gwybodus a chymryd cyfrifoldeb amdanynt.

### Rydym yn Cydweithio

Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid: Rydym yn gweithio'n barchus gyda phobl eraill, gan feithrin ymddiriedaeth drwy gyfathrebu a rhannu gwybodaeth â hwy; Rydym yn gwrando ar farn pobl eraill ac yn eu deall er mwyn galluogi dod o hyd i'r atebion gorau posib; Rydym yn ymwybodol o sut mae ei weithredoedd yn effeithio ar bobl eraill ac yn herio gweithredoedd amhriodol sy'n tanseilio cydraddoldeb, ymddiriedolaeth, parch a chydweithio; Rydym yn atebol am weithio gyda phobl eraill mewn ffordd ragweithiol sy'n ymdrechu i ragori ar anghenion a disgwyliadau cwsmeriaid.

### Rydym yn Ofalgar

Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol: Rydym yn cymryd cyfrifoldeb personol am wrando'n ddiffuant ar bobl eraill a deall anghenion y cwsmeriaid yn llawn; Rydym yn ymateb yn ofalgar ac yn hyblyg i ddiwallu anghenion, gan geisio cymorth os na allant ddod o hyd i ateb, gan roi'r wybodaeth ddiweddaraf i'r cwsmer am gynnydd; Rydym yn deall pwysigrwydd cadw addewidion, gydnabod pan fo pethau'n anghywir ac yn gweithio'n galed i gywiro hynny; Rydym yn rhoi cymorth a gwybodaeth clir, defnyddiol ac amserol, wedi'u personoli i ddiwallu anghenion pob cwsmer unigol.

## Y Tîm

##

## Yr hyn rydyn ni'n ei gynnig

* Gwybodaeth am hawliau i fenthyciadau, grantiau a bwrsariaethau statudol, a chymorth gydag apeliadau yn erbyn penderfyniadau anghywir neu annheg gan gorff ariannu.
* Gweinyddu Cronfeydd Caledi'r Brifysgol (Cronfa Dyfarniad Cyfle Prifysgol Abertawe i fyfyrwyr y DU/y Gronfa Cymorth i Fyfyrwyr Rhyngwladol). Gweler Canllawiau Cronfeydd Caledi Prifysgol Abertawe i gael rhagor o wybodaeth am bob cronfa.
* Addysg llythrennedd ariannol, gan gynnwys cyngor ac arweiniad ar gyllidebu.
* Gweinyddu a chydlynu'r bwrsariaethau cymorth ariannol sydd ar gael i fyfyrwyr sydd wedi cael profiad o ofal, sydd wedi'u dieithrio o'u teuluoedd neu fyfyrwyr sy'n ofalwyr.
* Gweinyddu a chydlynu elfennau cymorth ariannol yr Ysgoloriaeth Noddfa.
* Gwybodaeth, cyngor a chanllawiau cyffredinol gan gynnwys atgyfeiriadau at asiantaethau mewnol ac allanol ynghylch dyled, budd-daliadau, materion tai, gamblo a materion sy'n gysylltiedig ag arian.

## Beth gallwch ei ddisgwyl

* Cyngor amserol, gwybodus, diduedd, anfeirniadol a chyfrinachol.
* Derbynfa BywydMyfyrwyr sydd ar agor o ddydd Llun i ddydd Gwener rhwng 9am a 5pm yn ystod y tymor a'r gwyliau.
* Staff croesawgar a chymwynasgar sy’n diweddaru eu gwybodaeth a’u sgiliau drwy ddatblygiad proffesiynol, mynychu digwyddiadau hyfforddiant perthnasol a chael aelodaeth/achrediad o gyrff proffesiynol perthnasol.
* Darperir gwybodaeth, cyngor ac arweiniad drwy:
* Apwyntiadau a sesiynau Sgwrs Fyw.
* Cyfeiriad e-bost pwrpasol ar gyfer y Tîm Cyngor Ariannol: moneyadvice@abertawe.ac.uk a mewnflwch pwrpasol ar gyfer Cronfeydd Caledi: hardshipfunds@abertawe.ac.uk. Ymdrechwn i ateb pob ymholiad drwy e-bost o fewn tri diwrnod gwaith.
* Cyfrifon cyfryngau swyddogol BywydMyfyrwyr ar Facebook, Twitter ac Instagram i ryngweithio â'n gwasanaeth a chael y newyddion diweddaraf, gwybodaeth am ddigwyddiadau, a chyfeiriadau at Fywyd Myfyrwyr ac adnoddau allanol *(\*sylwer nad ydym yn darparu cyngor ac arweiniad penodol, unigol drwy ein sianeli cyfryngau cymdeithasol a gofynnir i chi gysylltu â ni drwy e-bost i drafod eich amgylchiadau personol).*
	+ Facebook: <https://www.facebook.com/CampusLifeSU/>
	+ Twitter: <https://twitter.com/campuslifesu>
	+ Instagram: <https://www.instagram.com/campuslifesu/>
* Os bydd aelod staff yn absennol, bydd neges 'allan o'r swyddfa' (yn ddwyieithog pan fo modd) yn nodi pryd y bydd yn dychwelyd i'r swyddfa ac â phwy y dylech gysylltu yn ei absenoldeb.
* Rydym yn ymdrechu i ddarparu cyfathrebu tryloyw a rhoi gwybod i chi yn ystod cyfnodau prysur iawn pan efallai na fyddwn yn gallu bodloni holl safonau'r gwasanaeth.

## Yr hyn rydym yn ei ddisgwyl gennych chi

* Ein nod yw meithrin annibyniaeth, hunanymwybyddiaeth a chyfrifoldeb personol ym mhob myfyriwr. Yn y cyd-destun hwn, rydym yn disgwyl i fyfyrwyr gymryd cyfrifoldeb gweithredol a chamau gweithredu priodol i reoli'r materion a'r pryderon maen nhw'n gofyn am ein cymorth yn eu cylch.
* Trin staff y gwasanaeth â pharch yn unol â rheoliadau a chodau ymddygiad y Brifysgol.
* Esbonio natur eich ymholiad gan roi cymaint o wybodaeth â phosib.
* Defnyddio eich manylion cyswllt myfyriwr wrth gysylltu â ni i atal unrhyw broblemau hygyrchedd. Os ydych chi'n fyfyriwr cofrestredig/presennol, gofynnwn i chi ddefnyddio eich cyfeiriad e-bost myfyriwr yn unig wrth anfon e-bost atom (os yw'n berthnasol).
* Chi sy'n gyfrifol am ddarparu'r holl ddogfennau angenrheidiol mewn da bryd i'n galluogi i ymateb i'ch ymholiad.
* Ymateb i gais am wybodaeth, boed yn ysgrifenedig, dros y ffôn neu drwy-bost, yn brydlon/yn unol â'r amserlen a nodir.
* Rhoi gwybod i ni am unrhyw newid yn eich amgylchiadau, gan gynnwys newid cyfeiriad neu newid manylion cyswllt.
* Dod i apwyntiadau'n brydlon neu roi gwybod i ni os byddwch yn hwyr oherwydd rhesymau y tu hwnt i'ch rheolaeth/os oes angen aildrefnu.
* Myfyrio ar y cymorth a dderbynnir a gweithredu arno.

## Ni allwn roi cymorth i chi gyda'r canlynol:

* Ceisiadau am wybodaeth, cyngor ac arweiniad y tu allan i'r oriau gwasanaeth rydym yn eu hysbysebu. Mae'r Tîm Cynghori Ariannol yn wasanaeth yn ystod y dydd, ac nid yw'n darparu gwasanaethau brys na chymorth y tu allan i oriau. Dylid cyfeirio problemau y tu allan i oriau (argyfyngau yn unig) at sylw adran Ddiogelwch Prifysgol [Abertawe](https://www.swansea.ac.uk/life-on-campus/security-and-safezone/) drwy'r ap SafeZone.
* Cyngor ar reoli dyledion; Cyngor cyfreithiol; cyngor ar faterion cymhleth yn ymwneud â budd-daliadau; cyngor ar denantiaeth gan gynnwys rhwymedigaethau contractiol ac anghydfodau â landlordiaid; cyngor ar dreth neu bensiynau. Bydd y Tîm Cyngor Ariannol yn atgyfeirio at wasanaethau priodol ar gyfer cymorth dilynol ar y materion hyn.
* Darparu benthyciadau neu arian ar frys ac eithrio mynediad at dalebau bwyd pan fo hynny'n briodol.
* Ymateb brys i ddigwyddiadau difrifol ac argyfyngau. Cyfrifoldeb gwasanaethau statudol megis yr Heddlu a’r GIG yw hyn. Nid yw BywydMyfyrwyr yn cynnig gwasanaeth ymateb brys, er bod staff fel arfer yn rhan o ymateb i effeithiau digwyddiadau mewn perthynas â lles neu ddisgyblaeth sy'n cynnwys myfyrwyr, gan ddarparu cyngor a chymorth i'r rhai hynny yn y sefyllfaoedd hyn.

## Adborth

**Rydym yn gwerthfawrogi adborth gan fyfyrwyr, cydweithwyr a rhanddeiliaid.** Helpwch ni i wella ein gwasanaethau'n barhaus drwy gynnig eich craffter, eich sylwadau a'ch awgrymiadau drwy e-bost, ac ymateb i'n ceisiadau am adborth drwy arolygon rheolaidd a sesiynau grwpiau ffocws, pan fo'n briodol.

Mae'r gwasanaethau rydyn ni'n eu darparu yn gyfrinachol ac rydym yn gweithredu gan gydymffurfio â'r GDPR. Nid ydym yn rhannu'r wybodaeth rydych chi'n ei darparu ag unrhyw drydydd parti a byddwn yn ei diogelu yn unol â'r Rheoliad Cyffredinol ar Ddiogelu Data a Deddf Diogelu Data 2018.

Os hoffech roi adborth ar ein gwasanaeth, cysylltwch â:

Jess Lawson Hughes

Rheolwr y Tîm Cyngor Ariannol

E-bost: jessica.l.hughes@abertawe.ac.uk

### Cysylltu â Ni

Y Tîm Cyngor Ariannol

Bywyd Myfyrwyr

Prifysgol Abertawe

Parc Singleton

Abertawe

Cymru

SA2 8PP

Rhif Ffôn: 01792 606699

E-bost: moneyadvice@abertawe.ac.uk

